钦定古今图书集成/理学汇编/文学典/第082卷 > 欧阳𫓧
## 钦定古今图书集成/理学汇编/文学典/第082卷 > 欧阳𫓧

按《吉安府志》：“𫓧字伯威，庐陵人。善属文，尤长诗词，累
举弗售。王庭珪、刘承弼、杨愿皆以能诗高世，独推𫓧
尝比之孟襄阳、贾长江云。杨诚斋叙𫓧脞词，至手书
诵其警句。𫓧尝著《遇谗词》《蜂螫蜘蛛赋》，胡忠简一见，
称之不容口，繇是𫓧以诗豪重一时。𫓧为人有气概，
然于物坦平，不设町畛，人故乐与游，𫓧亦无所让择。”
周益公在政府，数欲官，𫓧谢曰：“使吾数口无饥，差可
卒岁，奈何以虚名自烦苦乎？”自号寓庵，所作有《谩成》
《遣兴》《暮景》《自娱》《松筠》等五篇，杂著五卷，《见闻录》二卷。